Hoër kragtariewe van vandag af gehefArgieffoto: GCIS Outa het hom tot die hof gewend om ŉ dringende hofinterdik te bekom om die implementering van Eskom se elektrisiteitstariefverhoging te voorkom. Die hof het egter die aansoek met koste van die hand gewys. Anoj Singh, Eskom se finansiële hoof, het die hof se besluit verwelkom. “Eskom is bly oor die hof se besluit omdat dit ons toelaat om die R11,2 miljard inkomste soos deur die Nasionale Energiereguleerder (Nersa) goedgekeur is, te begin invorder,” het hy gesê. “Ons het ons samewerking gegee in die regsproses en sal dit bly doen,” het Singh gesê. “Terselfdertyd gaan ons voort om die koste te verhaal wat ons aangegaan het in ons poging om elektrisiteit te verskaf.” Die tariefverhoging, wat van 1 April van krag is, is van toepassing op Eskom se direkte kliënte. Die nuwe tariewe vir munisipale kliënte sal van 1 Julie toegepas word.